Javna vatrogasna postrojba Grada Zagreba

N A P O M E N A

podnositeljima prijave na natječaj

Molimo kandidate da kod podnošenja prijave na natječaj za zapošljavanje na radnom mjestu profesionalnog vatrogasca šalju samo dokumente odnosno dokaze tražene u natječaju.

Također, skrećemo pažnju da smo se u ranijim natječajima dosta često susretali s neispravno izdanim potvrdama o obavljanju poslova dobrovoljnoga vatrogasca.

Člankom 41. Zakona o vatrogastvu („Narodne novine“, br. 125/19. i 114/22.) propisani su uvjeti za dobrovoljnoga vatrogasca.

(1) Dobrovoljni vatrogasac u vatrogasnim postrojbama može biti osoba:

* **s navršenih osamnaest godina**
* koja ima propisanu psihičku i tjelesnu zdravstvenu sposobnost za obavljanje vatrogasne djelatnosti
* koja je osposobljena sukladno odredbama ovoga Zakona
* koja nije kažnjavana za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i 118/18.)
* koja nije kažnjavana za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom (»Narodne novine«, br. 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
* koja je osposobljena za obavljanje tih poslova.

Kod izdavanja potvrde o obavljanju poslova dobrovoljnoga vatrogasca, neke vatrogasne organizacije su pravile grešku i izdavale potvrde da je kandidat obavljao poslove dobrovoljnoga vatrogasca od samoga učlanjenja (npr. od sedme godine).

**Dakle: poslovi dobrovoljnoga vatrogasca se mogu obavljati tek nakon punoljetnosti.**

**Jedna vatrogasna organizacija ne može potvrđivati da je osoba obavljala poslove dobrovoljnoga vatrogasca u drugoj vatrogasnoj organizaciji.**